**Felvételi eljárásrend – Szociális ágazat**

**Kisgyermekgondozó,- nevelő szakmára vonatkozóan**

**A pontszámítás menete**

* Az iskolába jelentkező tanulók az egyes ágazatokra a **felvételi rangsor** alapján kerülhetnek be.
* A rangsor alapja pontszámítás. Az elérhető **maximum pontszám 180 pont**, ebből 120 pont a Tanulmányi feltételek, 60 pont pedig az Alkalmassági vizsga teljesítése alapján kapható.
* **A szociális ágazatban Kisgyermekgondozó,- nevelő szakmára jelentkezők esetében: A pályaalkalmassági követelmények vizsgálatát az iskolaorvos és az adott szakmában jártas gyakorló szakemberek bevonásával végezzük.**

**Célja azoknak a tanulóknak a kiválasztása, akik várhatóan sikeresen teljesítik a képzés követelményeit.**

**A felvétel feltételei:**

**Tanulmányi feltételek (120 pont):**

* **az általános iskolai tanulmányi eredmények alapján: 5., 6., 7. osztályok év végi, 8. osztály félévi eredmények** (magyar nyelv és irodalom, matematika, történelem, idegen nyelv, digitális kultúra tantárgyakból*);*

**Alkalmassági vizsga (60 pont):**

* **egészségügyi alkalmassági vizsgálat**

Orvosi szakvélemény, mely alapján, a tanuló szakképzésbe bekapcsolódhat, a választott szakma szerinti tevékenység, foglalkozás gyakorlására és a szakmai vizsgára való felkészülésre alkalmas.

*Kisgyermekgondozó,-nevelő képzés esetében kizáró okok lehetnek:*

* *A statikai rendszer és a végtagok minden anatómiai és funkcionális rendellenessége, betegsége, ortopéd szakorvos javaslata szerint.*
* *Súlyos szívhiba. Enyhébb szívhibánál, egyéb esetben a kardiológiai járóbeteg szakellátás orvosának javaslata szerint.*
* *Krónikus aspecifikus légzőszervi megbetegedések.*
* *Fedetlen testrészek bőrének idült betegségei és torzító elváltozásai.*
* *Mindkét fül halláscsökkenése a beszédértés zavarával.*
* *Beszédhiba.*
* *Pszichiátriai betegségek közül a gyógyszerrel megnyugtatóan nem befolyásolható pszichózisok és személyiségzavarok súlyos formái; illetve a belátási képességet érintő megbetegedések, ideértve a szenvedélybetegségeket is*
* *Epilepszia.*
* *Színtévesztés.*
* *1,0-0,0; 0,9-0,1; 0,8-0,2; 0,7-0,3; 0,6-0,4; 0,5-0,5-nél rosszabb látásélesség.*
* **pályaalkalmassági vizsga (60 pont)**

Személyes jelenléttel, beszélgetés és tesztírás keretében történik. Célja, a szövegértés, kooperációs és - kommunikációs készség, konfliktus és problémamegoldó képesség, memória, pályamotiváció és a pszichológiai alkalmasság vizsgálata.

A tanuló csak abban az esetben vehető fel, ha az egészségügyi és a pályaalkalmassági vizsgálaton részt vesz, továbbá a vizsgálatok során a felvételt kizáró ok nem merül fel!